মার্কিন প্রেসিডেন্ট পদ থেকে সরে দাঁড়ানোর পর ওয়াশিংটনেই থাকবেন বারাক ওবামা। এর আগে তিনি নিজেই একথা জানিয়েছেন। কারণ, ছোট মেয়ের সাসা এখনও স্কুলে পড়ছে। তার স্কুল জীবন শেষ না করে ওয়াশিংটন থেকে দূরে কোথাও যেতে চাইছেন না বারাক ওবামা ও তাঁর স্ত্রী মিশেল।

সেই কারণে, হোয়াইট হাউসের খুব কাছেই একটি ছোটাখাটো প্রাসাদ আপাতত লিজ নিচ্ছেন ওবামা।

৮ হাজার ২০০ স্কোয়ারফিটের এই প্রাসাদটি কালোরামায়। সাধারণ এই স্থানটিকে ওয়াশিংটনের লাগোয়া শহরতলি বলেই লোকে চেনেন।

এই প্রাসাদের মালিক ও মালকিন যথাক্রমে গ্লোভার পার্ক গ্রুপের অন্যতম প্রতিষ্ঠাতা জো লোখার্ট এবং তাঁর স্ত্রী গ্ল্যামার পত্রিকার ওয়াশিংটন এডিটর জিওভান্না গ্রে লোখহার্ট।


প্রাসাদটিতে ন’টি শোবার ঘর, আটটি বাথরুম আছে।



১৯২৮ সালে এই প্রাসাদটি তৈরি করা হয়েছিল। ২০১৪ সালে মে মাসের এই প্রাসাদটি শেষবার হাতবদল হয়েছিল। প্রাসাদটির সেসময় মূল্য ছিল ৫.৩ মিলিয়ন ডলার। বর্তমানে এর বাজার মূল্য ৬.৩ মিলিয়ন ডলার।


দেখুন ভিডিও...